I 1994 blev der fundet arkæologiske spor af en stor hal med et areal på 47 x 10 m, som har fået navnet Gudmefyrstens<ref name="gudmefyrstenshal"/> eller Gudmekongens hal.<ref>[https://www.visitsvendborg.dk/svendborg/svendborg/gudmekongens-hal-gdk760326 Gudmekongens Hal]. VisitSvendborg. Hentet 6/2-2020</ref> Den har været bygget af brede planker, og taget har været båret af otte kraftige stolper. Der har været en bred indgang midt i huset. Bygningen blev opført i [[3. århundrede|200-tallet]] og har været brugt i omkring 100 år. Der er fundet spor af seks større bygninger, som har afløst hinanden over en 200-300 år.<ref name="gudmefyrstenshal">[https://natmus.dk/historisk-viden/danmark/oldtid-indtil-aar-1050/yngre-jernalder-400-800/gudme-guld-guder-og-mennesker/gudme-fyrstens-hal/ Gudme-fyrstens hal]. [[Nationalmuseet]]. Hentet 6/2-2020</ref> Der er gjort særligt rige fund omkring dem. Der er fundet 115 romerske sølvmønter og flere smykkedele, hvoraf nogle er fundet i stolpehuller. Der er også fundet en lille maske i [[sølv]].<ref name="gudmefyrstenshal"/>
Historie Arkæologi